Skrums word nou anders “geroep” | Maroela Media
‘n Eksperimentele reël sal in die kompetisie geld en die “touch, pause, engage” verander nou na “crouch, bind, set”.
Dit beteken volgens die IRB dat daar meer kontinuïteit in die spel sal wees en dat dit die risiko van beserings verder verminder. Die reëlverandering sal ook sorg dat daar strenger gekyk sal word na die ingooie by skrums. Die gewoonte wat ontstaan het dat skrumskakels die bal byna onder die slotte se voete ingooi, behoort iets van die verlede te wees.
Die voorry sal nou vooraf aan mekaar moet bind voor die inslaan (“set”) en moet slegs reageer op die skeidsregter se “crouch, bind, set” voordat daar geskrum word. Hulle moet van nou af bind aan die opponent se rug of sy. Daar mag glad nie gebind word op die arm, bors, nek of kraag van die teenstander nie.
Die res van die span moet ook eers bind alvorens die skrum sak. Dit beteken dat die slotte en flanke moet bind (nie net met die arm vashou aan die slotte nie) en dat die agtsteman volledig moet bind aan die heupe van die slotte voordat die skrum gevorm is.
Pale Toe het met verskeie afrigters van senior en junior spanne gepraat oor die verandering in die “roep” en almal is dit eens dat die veranderings – indien reg toegepas – wel ‘n positiewe verandering vir die spel kan beteken.
Halo! Dit is al in werking die hele Super Rugby seisoen….
Nee dit is nie. Dit gaan nou meer soos die skole rygby word waar die stutte alreeds aan mekaar vashou voor hulle inslaan
Ek verwys na die roep: “crouch, bind, set” ……..
Van wanneer af gooi n’ skrumskakel die bal onder die slotte se voete. Moet seker lees “die haker”.
Hallo Ivan, tegnies is jy reg-die bal is veronderstel om onder die haker se voete ingegooi te word en dit bly die skrumskakel se verantwoordelikheid.Deesdae is dit die gebruik om so skeef in te gooi dat dit by wyse van spreke onder die slotte se voete ingegooi word; dit is dus ‘n algemene (sarkastiese!) verwysing na hoe swak die ingooi reel gepolisieer word.
Hopenlik sien ons dit nie meer nie…!
Dankie vir jou skerp waarneming…
Veranderige -bring vernuwing en nuwe uitdagings! wees posetief en werk saam, dis n game – en moet geniet word! kyk net hoe het rugbyballe verbeter van n beesblaas – na n super ovaalvormige-ikoon!!